অ্যাম্বুল্যান্সে করে ভোট কেন্দ্রে সাংসদ মিতালি

ওয়েব ডেস্ক: হাসপাতাল থেকে ছুটি পেয়েই ভোট কেন্দ্রে তৃণমূল সাংসদ মিতালি বাগ (MP Mitali Bag)। অ্যাম্বুল্যান্সে করে এসে ভোট (WB 2nd Phase Election 2026) দিলেন আরামবাগের তৃণমূল সাংসদ মিতালি বাগ। সোমবার সাংসদের গাড়িতে ভাঙচুর চালানো নিয়ে উত্তেজনা ছড়িয়েছিল। আরামবাগ মেডিক্যাল কলেজে চিকিৎসা চলছে তাঁর। বুধবার ১৩৯ নম্বর বুথে ভোট দিলেন আরামবাগের তৃণমূল সাংসদ। ভোট দিয়ে বেরিয়ে মিতালি বলেন, ‘‘বিজেপি বাংলার গণতন্ত্রকে হত্যার চেষ্টা করেছিল। আরামবাগে অভিষেকের জনসভায় যাওয়ার পথে আমাকে প্রাণে মেরে ফেলার চেষ্টা করা হয়েছিল, গাড়িতে হামলা চলেছিল। আমি বেঁচে ফিরেছি। নির্বাচন কমিশন এ বার বলেছিল ভোট শান্তিতে হবে!’’

নির্বাচনের প্রচারের একদম শেষ দিকে তৃণমূল সাংসদ মিতালি বাগের উপর হামলা হয় বলে অভিযোগ। আরামবাগ এলাকায় তৃণমূলের সর্বভারতীয় সাধারণ সম্পাদক অভিষেক বন্দ্যোপাধ্যায়ের সভা ছিল। সেই সভায় যোগ দিতে গিয়েছিলেন মিতালি। যাওয়ার পথে তাঁর গাড়ির উপর অতর্কিত আক্রমণ হয়। বাঁশ-লাঠি দিয়ে দুষ্কৃতীরা হামলা চালায়! গাড়ির কাঁচ ভাঙে। ঘটনায় জখম হন তিনি। দ্রুত তাঁকে হাসপাতালে ভর্তি করানো হয়।হাসপাতাল থেকে ছুটি পেয়েই ভোট আরামবাগের ১৩৯ নম্বর ওয়ার্ডে তিনি ভোট দিলেন। ভোট দেওয়ার পর তিনি বলেন, “কণ্ঠনালি কেটে নিলেও জয় বাংলা বলব।” রাজ্যে ফের মমতা বন্দ্যোপাধ্যায়ের নেতৃত্বে তৃণমূল কংগ্রেস সরকার গঠন করবে। সেই কথা জানিয়েছেন মিতালি।

আরও পড়ুন:সাতগাছিয়ায় একটি শিশুকে মারধর কেন্দ্রীয় বাহিনীর, কী বললেন মহুয়া?

মিতালি বলেন, ‘‘কোনও হিংসা হবে না। নির্বাচন কমিশন (Election Commission) বড় বড় কথা বলেছে। মমতা বন্দ্যোপাধ্যায়কে দমানোর জন্য ১৬টি রাজ্য থেকে বিজেপির নেতারা এসেছেন। হিংসার বার্তা দিয়েছেন তারা।বিজেপি বাংলার গণতন্ত্রকে হত্যার চেষ্টা করেছিল। আরামবাগে অভিষেকের জনসভায় যাওয়ার পথে আমাকে প্রাণে মেরে ফেলার চেষ্টা করা হয়েছিল, গাড়িতে হামলা চলেছিল। আমি বেঁচে ফিরেছি। কেন্দ্রীয় বাহিনী বিজেপির দলদাস হিসেবে কাজ করছে। সাধারণ মানুষদের ভয় দেখিয়ে বিজেপিকে ভোট দিতে হুমকি দেওয়া হচ্ছে।